මේ සමග සියලු දෙනා කොස්වත්ත ප්‍රදේශයට ගමන් කරමින් සිටියදී පොලිස් ස්ථානාධිපති පොලිස් පරීක්ෂක කපිල සේනානායක පොලිස් පරීක්ෂක පුෂ්පකුමාර යන නිලධාරීන් දෙදෙනා නිල ඇඳුමෙන් සැරසී පොලිස් ජීප් රථයේ ගමන් කරමින් සිටියදී කොස්වත්ත හන්දියට ළඟාවන විටම නිල් පැහැති මරුටි වර්ගයේ මෝටර් රථයක් ඉදිරියට පැමිණ එකවරම හරවාගෙන යෑමට තැත් කරද්දී පෙර සිටම මනා ලෙස හඳුනාගත් ‘නේවි අසංක’ පැමිණි මෝටර් රථය ඉදිරිපිට පොලිස් ජීප් රථය නතර කරනවාත් සමග සෙසු නිලධාරීන්ගේ සහායෙන් ‘නේවි අසංක’ ඇතුළු තිදෙනකු ගිනි අවි රැසක් සමග අත්අඩංගුවට ගැනීමට පොලිසියට හැකිවී තිබේ.අනතුරුව අසංකගෙන් ප්‍රශ්න කිරීමේදී සිදු කළ අපරාධ රැසක් පොලිසියට අනාවරණ කිරීමෙන් පසු සඟවා ඇති අවි ආයුධ පිළිබඳව දන්වා ඇත.ඒ අනුව නවගමුව ප්‍රදේශයේ කැලණි ගඟ ඉවුරේ උණ පඳුරක් අසල වලලා තිබූ අවි ආයුධ සොයා ගැනීමට එක් ස්ථානයක් හෑරීම සිදු කළත් එහි කිසිවක් නොතිබූ නිසා ඒ අසලින් තවත් ස්ථානයක් හෑරීමට පටන් ගත් අවස්ථාවේදී එහි පොහොර උරයක දමා තිබූ ආයුධ කීපයක් මතු වන්නට විය.